《送胡云峰炳文录广信二首》
元代·方回

盖舆上下立乾坤，眼底无人可与论。
分数不难升地位，丝毫未易见天原。
因重文字穷羲画，速肖生徒半孔门。
斗食泮池何足凂，晦庵异姓要云孙。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。